**8517 Magyargencs, Petőfi u. 127.**

**ikt.szám:…….../2022.**

**J E G Y Z Ő K Ö N Y V**

Készült: Magyargencs Község Önkormányzata Képviselő-testületének 2022. szeptember 19-i nyilvános üléséről, mely 11 óra 00 perckor kezdődött.

Az ülés helye: Polgármesteri Hivatal Magyargencs

Jelen vannak: Magyargencs Község Önkormányzata Képviselő-testülete részéről

Boros Tamás Polgármester

Bálint Ferenc

Erdély Tamás

Vida Gábor

Távol van: Dr. Thoma Elek alpolgármester

Tanácskozási joggal: Novák Edit aljegyző

Érdeklődő: - fő

Boros Tamás polgármester köszönti a megjelenteket, s megállapítja, hogy Magyargencs Község Képviselő-testülete határozatképes, mivel a megválasztott 5 fő képviselő közül 4 fő jelen van. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**31/2022.(IX.19.) önkormányzati határozat**

Magyargencs Község Önkormányzatának képviselő-testülete 2022. szeptember 19-i ülésének napirendjét az alábbiak szerint határozza meg:

1. Nemesgörzsönyi Közös Önkormányzati Hivatal 2022. évi költségvetésének módosítása

Előadó: polgármester

1. Magyargencs Község Önkormányzat 2022. évi költségvetésének módosítása

Előadó: polgármester

1. Gördülő Fejlesztési Terv elfogadása

Előadó: polgármester

1. Víziközmű-vagyon ingyenes állami tulajdonba adásának tárgyalása

Előadó: polgármester

1. Vegyes ügyek

Előadó: polgármester

**Napirendek tárgyalása:**

**1)Nemesgörzsönyi Közös Önkormányzati Hivatal 2022. évi költségvetésének módosítása**

**Előadó: polgármester**

Boros Tamás polgármester felkéri Máté Angelika ügyintézőt, hogy nyújtson tájékoztatást a költségvetés módosításról.

Máté Angelika pénzügyi ügyintéző elmondja, hogy a módosítás általános tételeket tartalmaz. Az anyakönyvi tanfolyamra 3 fő került beiskolázásra. Jelentős módosításokra az első félévben nem került sor.

Boros Tamás polgármester elmondja, hogy mindig igyekeztünk úgy alakítani a költségvetést, hogy kijöjjön belőle a közös hivatal. Sajnos az idei évben már ez nem valósul meg.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**32/2022. (IX.19.) önkormányzati határozat**

Magyargencs Község Önkormányzat Képviselő-testülete úgy döntött, hogy elfogadja a Nemesgörzsönyi Közös Önkormányzati Hivatal 2022. évi költségvetésének módosítását az előterjesztés szerint.

Felelős: jegyző, aljegyző

Határidő: 2022.09.30.

**2)Magyargencs Község Önkormányzat 2022. évi költségvetésének módosítása**

**Előadó: polgármester**

Boros Tamás polgármester felkéri Máté Angelika pénzügyi ügyintézőt, hogy nyújtson tájékoztatást az önkormányzat költségvetés módosításáról.

Máté Angelika pénzügyi ügyintéző elmondja, hogy a költségvetés módosítására egyrészt a felmerült, a tervezéskor még előre nem látható kiadások, és az ezekhez biztosított plusz források miatt vált szükségessé, másrészt a 06.30-ig teljesített kifizetések arányában korrigáltuk az előirányzatokat, valamint az előirányzatok a kormányzati funkciók között kerültek átvezetésre.

Az Önkormányzat eredeti költségvetési főösszege 100.676 e Ft, a módosított költségvetési főösszeg 104.147 e Ft.

Kiadási oldalon módosítás vált szükségessé az alábbi tételeken:

* Tartalék összege növelésre került, módosított összege: 15.353 e Ft.

Bevételi oldalon:

* Az előző évi maradvány a beszámoló adatai alapján került módosításra.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**11/2022.(IX.29.) önkormányzati rendelete**

**Magyargencs község Önkormányzat Képviselő-testülete úgy döntött, hogy az önkormányzat 2022 évi költségvetéséről szóló 1/2022. (II.8.) önkormányzati rendelet módosításáról szóló, fenti** számú rendeletét az előterjesztésben foglaltaknak megfelelően megalkotja

**3)Gördülő Fejlesztési Terv elfogadása**

**Előadó: polgármester**

Boros Tamás polgármester tájékoztatja a Képviselő-testületet, hogy a Vízmű vagyonkezelésében vagy tulajdonában üzemeltetési szerződés alapján üzemeltetett víziközművek vonatkozásában a felújítás-pótlási tervet a Szolgáltató készíti el és nyújtja be, - annak tartalmára nézve az érintett önkormányzatok véleményezési joggal rendelkeznek. Ismerteti a felújítási és pótlási terveket.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**33/2022. (IX.19.) önkormányzati határozat**

**Tárgy:** **V14** viziközmű-rendszer 2023-2037. évi gördülő fejlesztési terv

1. Magyargencs Község Önkormányzat Képviselőtestülete a víziközmű-szolgáltatásról szóló 2011. évi CCIX. törvény 11. § (1) bekezdésében előírt 2023-2037. időtávra szóló V14 számú víziközmű-rendszerre vonatkozó gördülő fejlesztési tervet megtárgyalta.
2. A Képviselőtestület véleményezési jogával élve egyetért a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti felújítási, pótlási tervével.
3. A Képviselőtestület jóváhagyja a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti beruházási tervét.
4. A b.) pontban jóváhagyott gördülő fejlesztési tervben meghatározott fejlesztések, pótlások és beruházások költségeinek pénzügyi forrásait felmerüléskor mindenkori éves költségvetésében biztosíja.
5. A Képviselőtestület a gördülő fejlesztési terv beruházási tervrészét a Pápai Víz- és Csatornamű Zrt. számára véleményezésre megküldi.
6. A Képviselőtestület felhatalmazza a Pápai Víz- és Csatornamű Zrt.-t, hogy a gördülő fejlesztési tervet nyújtsa be a Magyar Energetikai és Közmű-Szabályozási Hivatalhoz.

Határidő: azonnal

Felelős: Boros Tamás polgármester

Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**34/2022. (IX.19.) önkormányzati határozat**

**Tárgy:** **V22** viziközmű-rendszer 2023-2037. évi gördülő fejlesztési terv

1. Magyargencs Község Önkormányzat (Ellátásért Felelősök képviselője) Képviselőtestülete a víziközmű-szolgáltatásról szóló 2011. évi CCIX. törvény 11. § (1) bekezdésében előírt 2023-2037. időtávra szóló **V22** számú víziközmű-rendszerre vonatkozó gördülő fejlesztési tervet megtárgyalta.
2. A Képviselőtestület véleményezési jogával élve egyetért a Pápai Víz- és Csatornamű Zrt. bérüzemeltetésében lévő víziközmű és vagyonelemek előterjesztés szerinti felújítási, pótlási tervével.
3. A gördülő fejlesztési tervben tervezett felújítási és pótlási feladatok – jelenlegi ismereteink szerint – biztosítják a víziközmű-rendszer biztonságos működését, új víziközmű létesítése, a meglévő víziközmű bővítése nem szükséges, ezért beruházási terv nem kerül benyújtásra jóváhagyás céljából.
4. A Képviselőtestület felhatalmazza a Pápai Víz- és Csatornamű Zrt.-t, hogy a gördülő fejlesztési tervet nyújtsa be a Magyar Energetikai és Közmű-Szabályozási Hivatalhoz.

Határidő: azonnal

Felelős: Boros Tamás polgármester

**4)Víziközmű-vagyon ingyenes állami tulajdonba adásának tárgyalása**

**Előadó: polgármester**

Boros Tamás polgármester elmondja, ismerteti a víziközmű-vagyon átadás részleteit az előterjesztésnek megfelelően. Elmondja, hogy nagyok a vízmű veszteségei, a víz hatósági áras, nem tudja kompenzálni a hiányt. Az energiaárak növekedése miatt hatalmas a hiány a következő évre. Az önkormányzat nem rendelkezik olyan vagyonnal, ami fedezné ezt a rá eső hiányt, így nincs más választás, mint az átadás. Ismerteti részletesen az előterjesztést.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**35/2022. (IX.19.) önkormányzati határozat**

#### MAGYARGENCS KÖZSÉG ÖNKORMÁNYZATA Képviselő-testülete kinyilvánítja azon szándékát, miszerint az őt terhelő víziközmű-szolgáltatás biztosítása vonatkozásában fennálló ellátási kötelezettségének a Magyar Államra történő átruházására irányuló Integrációs Programban részt kíván venni.

#### MAGYARGENCS KÖZSÉG ÖNKORMÁNYZATA Képviselő-testülete kinyilvánítja, hogy az előterjesztés részeként a Képviselő-testület elé terjesztett

- a víziközmű vagyon és az azt működtető vagyon,

- az átruházással érintett víziközmű vagyonhoz tartozó, víziközmű-fejlesztésre fel nem használt források tulajdonjogának térítésmentesen, nyilvántartási értéken történő átvezetéséről

szóló megállapodás tervezetét megismerte, annak fő szövegtartalmával egyetért, ennek megfelelően felhatalmazza a polgármestert arra, hogy a jelen határozat 1. pontjában megjelölt cél megvalósítása érdekében azt aláírja és az átruházáshoz szükséges jognyilatkozatokat megtegye.

MAGYARGENCS KÖZSÉG ÖNKORMÁNYZATA Képviselő-testülete kinyilvánítja, hogy minden szükséges jognyilatkozatot és jogcselekményt - ideértve különösen, de nem kizárólagosan a tőkeemeléshez szükséges, azt támogató döntések meghozatalát - megtesz annak érdekében, hogy legkésőbb 2022.12.31. napjáig Magyar Állam a fenti 2. pontban hivatkozott víziközmű-rendszer üzemeltetésére jogosult víziközmű-szolgáltató társaságban a törzstőke/alaptőke új vagyoni hozzájárulás rendelkezésre bocsátásával történő felemelésével 5%-os mértékű szavazatelsőbbségi jogokat biztosító részesedést szerezhessen.

#### MAGYARGENCS KÖZSÉG ÖNKORMÁNYZATA Képviselő-testülete kinyilvánítja, hogy a jelen határozat 1. pontjában megjelölt cél megvalósítása érdekében a polgármesternek felhatalmazást ad a jelen határozat 2. pontjában megjelölt megállapodás nyomán a víziközmű vagyon és az azt működtető vagyon Magyar Állam részére történő térítésmentes átadására.

Felelős: Boros Tamás polgármester

Határidő: azonnal és folyamatos

**5)Vegyes ügyek**

**Előadó: polgármester**

Boros Tamás polgármester elmondja, hogy ismét kiváló minősítést kapott a település a virágos Veszprém Megyéért versenyen. Nem a virág mennyiségét díjazzák, hanem a folyamatot, honnan indultunk, hova érünk. Településképi szempontból sem mindegy, ez már egy elvárás a település felé a lakosoktól. A bogrács party lebonyolítottuk, rendben volt minden, pozitívak a visszajelzések. Nagyon jó hangulatban telt a nap, a lakosok jól érezték magukat. Érdemes ezt a rendezvényt megtartani, mert kicsi a ráfordítási igénye.

A múzeum bérleti szerződése megújításra kerül a tájékoztatás szerint. 5 évre lehet maximálisan megkötni, 2008 óta itt vannak. Az ingyenes átadás többször szóba került, de mindig megakadt rajtunk kívülálló okok miatt. Májusban lejárt a mostani szerződés, a jelenlegi információk alapján meghosszabbításra kerül.

A konyhakert díjazása is megtörtént, az idei évben jelentkeztünk először. Megpróbáltuk a lakosságot megmozgatni. Népszerű volt, bármelyik jelentkező nyerhetett volna. Nehéz volt a döntés, hogy kit nevezzünk az országosra.

Az idősek napját november végén szoktuk megtartani. Az időpontot most felül kell vizsgálni. A felújítás még folyamatban van, az adventet is jobban meg szeretnénk szervezni. Célszerű lenne februárban megtartani. Az egy üres időszak, nincsenek rendezvények.

A Képviselő-testület egyetért az időpont módosításával.

Boros Tamás polgármester elmondja, hogy egy időpontot kellene kijelölni a pályázati átadásokra. Az út, a kultúr, a ravatalozó, kommunális gépek egyben lennének átadva.

A körzeti megbízotti rendben változás történt. Sajnos kevés a rendőr, ezért berendelték a körzeti megbízottainkat. Egy körzetis lesz, Rendes László, aki 23 településen teljesít majd szolgálatot. Sajnos kb. havi 1 alkalommal fog kijutni egy-egy településre.

A közvilágításnál is próbáltunk intézkedéseket tenni, ígéretet kaptunk, hogy tájékoztatnak a lehetőségekről. 62 lámpatest van, lehetne égésidőt csökkenteni, kivetetni az égőt minden második lámpatestből, esetleg éjféltől 4-ig szüneteltetni a közvilágítást. Ezeknek sajnos anyagi vonzata van. A szüneteltetés sem biztos, hogy jó megoldás úgy, hogy a körzeti megbízott is ritkán jár, megnövekedhetnek a büncselekmények.

A hivatalnál és az oviban napelem került felszerelésre. A hivatalban ezzel ki tudjuk váltani a fűtést, az oviban az áramot. Az óvoda felújításakor beszerelésre került rásegítésnek egy vegyes tüzelésű kazán, így a gáz költségeit ezzel tudjuk csökkenteni.

Az iskolában csak gáz van, ott nincs más lehetőség. Tárgyalást kezdeményezünk az egyházközséggel, és az iskola vezetésével.

Boros Tamás polgármester elmondja, hogy mint minden évben, most is lehetőség van a Bursa Hungaica pályázathoz történő csatlakozásra. A felsőoktatásban tanuló diákok pályázhatnak az ösztöndíjra.

Javasolja a csatlakozást.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**36/2022. (IX.19.) önkormányzati határozat**

Magyargencs Község Önkormányzat Képviselő-testülete úgy döntött, hogy

1. Az önkormányzat a jogszabályoknak megfelelően kifejezett és visszavonhatatlan döntést hozott arról, hogy csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica

Felsőoktatási Önkormányzati Ösztöndíjrendszer 2023. évi pályázati fordulójához.

2. Az önkormányzat a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjrendszer 2023. évi pályázati fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és a települési önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el.

3. Az önkormányzat kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2023. évi fordulója keretében a beérkezett pályázatokat és a pályázatokról hozott döntését a <https://bursa.emet.hu/onk/tonkbelep.aspx> internet címen elérhető EPER-Bursa rendszerben rögzíti.

4. Az önkormányzat nyilatkozik arról, hogy az EPER-Bursa rendszerben általa meghatározott és a pályázóktól bekérendő, a szociális körülmények igazolására fontosnak tartott nyilatkozatok és mellékletek nem állnak ellentétben a pályázati kiírás feltételeivel.

Felelős: polgármester

Határidő: 2022. szeptember 30.

Boros Tamás polgármester elmondja, véleményezni kell az iskolai körzethatárokat is. Továbbra is a Vargha Gyula Református Óvoda és Iskola a kötelező felvételt biztosító általános iskola. A településen halmozottan hátrányos gyermek nincs.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**37/2022. (IX.19.) önkormányzati határozat**

Magyargencs község Önkormányzata Képviselő-testülete a Pápai Tankerületi Központ által összeállított, Magyargencs Község közigazgatási területére vonatkozó kötelező felvételt biztosító általános iskolai körzethatár tervezettel egyetért.

A Nemesgörzsönyi Közös Önkormányzati Hivatal Jegyzőjének nyilvántartásában, Magyargencs Községben lakóhellyel, ennek hiányában tartózkodási hellyel rendelkező hátrányos  
helyzetű gyermekek létszáma : 0 fő.

Felelős: polgármester

Határidő:azonnal

Boros Tamás polgármester megkérdezi, hogy a vegyes ügyek keretében van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2022. szeptember 19-i nyilvános ülést 12óra 59 perckor berekeszti.

K.m.f.

Boros Tamás Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző